stanford-oval/wikipedia huggingface dataset:
คำสั่งผู้บังคับบัญชา

จำเลยในการพิจารณาคดีเนือร์นแบร์ก
คำสั่งผู้บังคับบัญชา (อังกฤษ: Superior orders) หรือเรียก ข้อต่อสู้เนือร์นแบร์ก (อังกฤษ: Nuremberg defense) หรือ แค่ทำตามสั่ง (อังกฤษ: just following orders) เป็นคำให้การแก้ฟ้องในศาลว่าบุคคล ไม่ว่าเป็นสมาชิกกองทัพ หน่วยงานบังคับใช้กฎหมาย หรือพลเรือนก็ตาม ไม่ควรถือว่ามีความผิดจากการลงมือปฏิบัติตามคำสั่งของผู้บังคับบัญชา
คำสั่งผู้บังคับบัญชามักถือเป็นส่วนประกอบของหลักความรับผิดทางอาญาของผู้บังคับบัญชา (command responsibility)
การใช้คำให้การแก้ฟ้องดังกล่าวที่มีชื่อเสียงมากที่สุดครั้งหนึ่ง ได้แก่ คำให้การแก้ฟ้องของผู้ถูกกล่าวหาในการพิจารณาคดีเนือร์นแบร์ก ค.ศ. 1945–1946 ดังนั้นจึงมีชื่อเรียกอีกอย่างหนึ่งว่า "ข้อต่อสู้เนือร์นแบร์ก" คดีนี้เป็นคดีที่ฝ่ายสัมพันธมิตรผู้ชนะสงครามโลกครั้งที่สองดำเนินคดีต่อผู้นำการเมือง ทหารและเศรษฐกิจของนาซีเยอรมนี การพิจารณาคดีเหล่านี้ภายใต้กฎบัตรกรุงลอนดอนว่าด้วยคณะตุลาการทหารระหว่างประเทศที่จัดการพิจารณาคดีขึ้น ตัดสินว่าข้อต่อสู้เรื่องคำสั่งผู้บังคับบัญชาไม่เพียงพอทำให้หลบเลี่ยงการลงโทษได้ เพียงแต่อาจบรรเทาบทลงโทษได้เท่านั้น
อย่างไรก็ดี คำให้การแก้ฟ้องเรื่องคำสั่งผู้บังคับบัญชานี้มีใช้กันมาตั้งแต่ก่อนการพิจารณาคดีเนือร์นแบร์ก และศาลก็วินิจฉัยไว้ไม่ตรงกัน คือมีทั้งที่ถูกตัดสินว่าผิดและไม่ผิด
คาวาซากิ คิ-61

| คิ-61 ฮิเอน |
| --- | --- |

หน้าที่: เครื่องบินขับไล่
ประเทศผู้ผลิต:  ญี่ปุ่น
ผู้ผลิต: คาวาซากิแอร์โรว์สเปซคอมปะนี
ผู้ออกแบบ: Takeo Doi
เที่ยวบินแรก: ธันวาคม 1941
เริ่มใช้: 1942
ปลดระวาง: 1945
ผู้ใช้หลัก:  กองการบินทหารบกมหาจักรวรรดิญี่ปุ่น  กองทัพอากาศจีนคณะชาติ    กองทัพอากาศกองทัพปลดปล่อยประชาชน
จำนวนที่ถูกผลิต: 3,078
พัฒนาจาก: คาวาซากิ คิ-60
พัฒนาเป็น: คาวาซากิ คิ-100
คาวาซากิ คิ-61 ฮิเอน (อังกฤษ: Kawasaki Ki-61 Hien) ชื่อเล่น โทนี่ เป็นเครื่องบินขับไล่ญี่ปุ่น ใช้โดยกองการบินทหารบกมหาจักรวรรดิญี่ปุ่น ซึ่งนักบินฝ่ายสัมพันธมิตรเชื่อว่าคิ-61 เหมือนเม็สเซอร์ชมิท เบเอ็ฟ 109 กับภายหลังเหมือนมัคชี ซี.202
ประจำการ

กองการบินทหารบกมหาจักรวรรดิญี่ปุ่น
หลังสงคราม
กองทัพอากาศจีนคณะชาติ
กองทัพอากาศกองทัพปลดปล่อยประชาชน
คุณลักษณะ (คิ-61-ไอ-ไคซี)

ผู้สร้าง: คาวาซากิแอร์โรว์สเปซคอมปะนี (ประเทศญี่ปุ่น)
ประเภท: เครื่องบินขับไล่
เครื่องยนต์: 1 × Kawasaki Ha40
กางปีก: 12 เมตร
ยาว: 8.94 เมตร
สูง: 3.7 เมตร
พื้นที่ปีก: 20 ตารางเมตร
น้ำหนักเปล่า: 2,630 กิโลกรัม
อัตราเร็วสูงสุด: 580 กิโลเมตร/ชั่วโมง ที่ระดับความสูง 5,000 เมตร
อัตราไต่: 15.2 เมตร/ วินาที
รัศมีทำการรบ: 580 กิโลเมตร
อาวุธ: ปืนใหญ่อากาศ Ho-5 ขนาด 20 มม. 2 กระบอก / ปืนกล Ho-103 ขนาด 12.7 มม. 2 กระบอก
ดูเพิ่ม

คาวาซากิ คิ-60
คาวาซากิ คิ-100
เคอร์ทิสส์ พี-40 วอร์ฮอว์ค
เดอวัวตีน เด.520
ฮ็อคเกอร์ เฮอริเคน
ไฮง์เคิล เฮ 100
ลาวอชกิน ลา-3
มัคชี ซี.202
เม็สเซอร์ชมิท เบเอ็ฟ 109
มิโคยัน-กูเรวิชค์ มิก-3
นอร์ทอเมริกัน พี-51 มัสแตง
ซูเปอร์มารีน สปิตไฟร์
ยาโกเลฟ ยัค-1
แหล่งข้อมูลอื่น

KI-61 article on vectorsite (public domain)
| ด ค กชื่อเรียกขานอากาศยานญี่ปุ่นตั้งโดยฝ่ายสัมพันธมิตรในสงครามโลกครั้งที่สอง |
| --- | --- |
อากาศยานเข้าประจำการในญี่ปุ่น:  อับดุล  อัล  แอนน์  บับส์  บากะ  เบล  เบ็ตตี  บ็อบ  บัซซาร์ด  ซีดาร์  เชอร์รี่  คลาร่า  คลอด  ไซเพรส  เดฟ  ดิ๊ก  ดิน่าห์  ดอท  เอ็ดน่า  เอมิลี่  อีวา  อีฟ  ฟรานเซส  แฟรงค์  แกนเดอร์  จอร์จ  เกลน  กูส  เกรซ  เกว็น  แฮมป์  แฮงก์  ฮาบ  เฮเลน  ฮิกโกรี่  ไอด้า (คิ-36)  ไอด้า (คิ-55)  เออร์วิ่ง  แจ็ก  เจ๊ค  เจน  จีน  เจอร์รี่  จิล  จิม  จูดี้  เคท  เคท 61  ลอร่า  ลิลลี่  ลิซ  ลอร์น่า  โลอีซ  ลูอีซ  ลุค  มาเบล  แมรี่  เมวิส  ไมร์  เนท  เนล  นิค  นอม  โอ๊ก  ออสการ์  แพท  แพทซี่  พอล  เพคกี้  เพอร์รี่  พีต  ไพน์  เร็กซ์  ริต้า  ร็อบ  รูฟ  รูธ  แซลลี่  แซลลี่ III  แซม  แซนดี้  สลิม  โซเนีย  สปรูซ  สเตลล่า  สตีฟ  ซูซี่  แทบบี้  เทสส์  ธาเลีย  เทลม่า  เทเรซ่า  โตร่า  ทีน่า  ทิลลี่  โทบี้  โทโจ  โทนี่  ทอปซี่  วาล  วิลโลว์  ซีก  ซีก 32 
อากาศยานต่างประเทศ คิดว่าจะเข้าประจำการในญี่ปุ่น:  เบส (ไฮง์เคิล เฮ 111)  ดอค (เม็สเซอร์ชมิท เบเอ็ฟ 110)  เฟร็ด (ฟ็อคเคอ-วุล์ฟ เอ็ฟเว 190)  ไอรีน (ยุงเคิร์ส ยู 87)  แจนิส (ยุงเคิร์ส ยู 88)  ไมค์ (เม็สเซอร์ชมิท เบเอ็ฟ 109)  มิลลี (วัลที วี-11)  ทริกซี่ (ยุงเคิร์ส ยู 52)  ทรูดี้ (ฟ็อคเคอ-วุล์ฟ เอ็ฟเว 200) 
คิ-61 ฮิเอน
คำประกาศบัลโฟร์ ค.ศ. 1926

พระเจ้าจอร์จที่ 5 (ประทับนั่งตรงกลาง) และเหล่านายกรัฐมนตรีในการประชุมใหญ่ผู้นำแห่งจักรวรรดิ
แถวยืน (จากซ้าย): มอนโร (นิวฟันด์แลนด์), โคทส์ (นิวซีแลนด์), บรูซ (ออสเตรเลีย), เฮิร์ทซอก (สหภาพแอฟริกาใต้), คอสเกรฟ (รัฐเสรีไอริช)
แถวนั่ง: บอลดวิน (สหราชอาณาจักร), พระเจ้าจอร์จที่ 5 แห่งสหราชอาณาจักร, วิลเลียม ไลอัน แมกเคนซี คิง (แคนาดา)
คำประกาศบัลโฟร์ ค.ศ. 1926 (อังกฤษ: Balfour Declaration of 1926) ประกาศในการประชุมใหญ่ผู้นำแห่งจักรวรรดิอังกฤษ ค.ศ. 1926 จัดขึ้น ณ กรุงลอนดอน โดยตั้งชื่อคำประกาศนี้ตามอาเธอร์ บัลโฟร์ ซึ่งในขณะนั้นดำรงตำแหน่งประธานองคมนตรี (Lord President of the Council) เนื้อความคำประกาศนั้นรับรองว่าสหราชอาณาจักรและเหล่าประเทศในเครือจักรภพ
... นั้นเป็นประชาคมที่ต่างปกครองตนเองภายในจักรวรรดิอังกฤษอันมีความเท่าเทียมกันทางสถานะและไม่มีประเทศใดที่จะด้อยกว่าในเรื่องของทั้งกิจการภายในและต่างประเทศ แต่ล้วนมีอัตลักษณ์สำคัญที่เหมือนกันผ่านความจงรักภักดีต่อสถาบันพระมหากษัตริย์ และอีกยังถือเป็นส่วนหนึ่งของเหล่าประเทศในเครือจักรภพแห่งประชาชาติได้อย่างเสรี
คณะกรรมาธิการด้านความสัมพันธ์ระหว่างประเทศในจักรวรรดิซึ่งมีบัลโฟร์เป็นประธานได้รับผิดชอบในการร่างเอกสารสำหรับเตรียมการต่างๆ จนถึงการลงมติเป็นเอกฉันท์โดยเหล่านายกรัฐมนตรีทั้งหลายในจักรวรรดิเมื่อ 15 พฤศจิกายน ค.ศ. 1926  โดยแผนการนี้มีผู้เสนอโดยนายกรัฐมนตรีแอฟริกาใต้ เฮิร์ทซอก และนายกรัฐมนตรีแคนาดา วิลเลียม ไลอัน แมกเคนซี คิง
อาเธอร์ บัลโฟร์ เอิร์ลแห่งบัลโฟร์
คำประกาศนี้ได้ตกลงรับรองเพิ่มการมีเอกราชทางการเมืองและทางการทูตของประเทศในเครือจักรภพในช่วงภายหลังสงครามโลกครั้งที่ 1 และยังแนะนำให้ผู้สำเร็จราชการ (Governor General) ซึ่งเป็นผู้แทนพระองค์พระมหากษัตริย์ซึ่งถือเป็นประมุขแห่งรัฐโดยพฤตินัยของแต่ละประเทศนั้นไม่ควรมีหน้าที่เป็นผู้แทนของรัฐบาลสหราชอาณาจักร ในไม่กี่ปีถัดมา ได้เริ่มมีการจัดตั้งข้าหลวงใหญ่ (High Commissioner) ซึ่งบทบาทหน้าที่นั้นเกือบจะเหมือนกับเอกอัครข้าราชทูต ข้าหลวงใหญ่แห่งสหราชอาณาจักรได้รับการแต่งตั้งเป็นครั้งแรกเพื่อปฏิบัติราชการที่แคนาดา เมื่อปีค.ศ. 1928
ข้อสรุปต่างๆ ของการประชุมใหญ่ผู้นำเมื่อปีค.ศ. 1926 ได้นำเข้ามาประชุมหารืออีกครั้งเมื่อการประชุมใหญ่ปีค.ศ. 1930 และได้บรรจุเข้าในธรรมนูญแห่งเวสต์มินสเตอร์ในเดือนธันวาคม ค.ศ. 1931 ในธรรมนูญนี้ได้ระบุไว้ว่ารัฐสภาสหราชอาณาจักรจะไม่ตรากฎหมายใดๆ เพื่อจะบังคับใช้เป็นกฎหมายในประเทศในเครือรัฐประเทศนั้นๆ ยกเว้นกรณีที่กฎหมายได้ระบุไว้ว่ารัฐบาลแห่งประเทศนั้นได้ร้องขอและให้การยินยอมการตรากฎหมายนั้นๆ
แหล่งข้อมูลอื่น

Transcript of the Declaration
คิง แคมป์ ยิลเลตต์

คิง แคมป์ ยิลเลตต์
มีดโกนหนวดแบบใช้แล้วทิ้งของยิลเลตต์ ที่จดสิทธิบัตรไว้ในปี ค.ศ. 1904
คิง แคมป์ ยิลเลตต์ (อังกฤษ: King Camp Gillette; 5 มกราคม ค.ศ. 1855 - 9 กรกฎาคม ค.ศ. 1932) เป็นนักธุรกิจชาวอเมริกัน มีชื่อเสียงในฐานะเป็นผู้ประดิษฐ์มีดโกนหนวดแบบนิรภัย (Safety razor) ที่สามารถโกนหนวดโดยไม่จำเป็นต้องระวังมีดบาด และผลิตมีดโกนหนวดแบบเปลี่ยนใบมีด ใช้แล้วทิ้ง วางจำหน่ายในราคาถูกเป็นคนแรก เมื่อ ค.ศ. 1903 ในชื่อผลิตภัณฑ์ "ยิลเลตต์ เขาได้ทำงานร่วมกับวิลเลียม เอเมอลีย์ นิสเคอสัน(William Emery Nickerson)
คาโด: หนึ่งคำตอบ

| --- | --- |
KADO - The Right Answer
正解するカド (Seikai Suru Kado)
แนว: การเมือง, วิทยาศาสตร์
อนิเมะโทรทัศน์
กำกับโดย: Kazuya Murata
อำนวยการสร้างโดย: Kōichi Noguchi
เขียนบทโดย: Mado Nozaki
ดนตรีโดย: Taro Iwashiro
สตูดิโอ: Toei Animation
ถือสิทธิ์โดย: อเมริกาเหนือ Funimation
เครือข่าย: Tokyo MX, MBS, BS Fuji, AT-X
ฉาย:  6 เมษายน 2017  – ปัจจุบัน
ตอน: 7 (รายชื่อตอน)
คาโด: หนึ่งคำตอบ (ญี่ปุ่น: 正解するカド, อังกฤษ: Kado: The Right Answer) เป็นอะนิเมะ CG โดยโทเอแอนิเมชัน เริ่มออกอากาศเมื่อ 6 เมษายน พ.ศ. 2560
เนื้อเรื่อง

มีวัตถุทรงลูกบากศ์จัตุรัสขนาด 2 กิโลเมตรที่ไม่สามารถระบุโครงสร้างทางฟิสิกส์ได้ ปรากฎขึ้นที่ท่าอากาศยานนานาชาติโตเกียว และดูดกลืนเครื่องบินซึ่งมี โคจิโร ชินโด และชุน ฮานาโมริ สองเจ้าหน้าที่กระทรวงกิจการภายในกำลังโดยสารอยู่ ขณะที่รัฐบาลญี่ปุ่นกำลังหาทางช่วยผู้โดยสารนั้นเอง ที่ด้านบนของลูกบากศ์ ชินโดก็ปรากฎตัวพร้อมกับชายนามว่า ยาฮาคุย ซาชูนีนา ที่อ้างตนว่าเป็นสิ่งมีชีวิตทรงปัญญาจากอวกาศ เรียกร้องการเจรจาโดยตรงกับรัฐบาลญี่ปุ่น ซาชูนีนาได้ชี้แจงว่ามาเพื่อต้องการชี้ทางมนุษยชาติ และได้มอบแหล่งพลังงานอนันต์ "วาม" ให้แก่มนุษยชาติ โดยให้รัฐบาลญี่ปุ่นเป็นผู้จัดการดูแลวาม รัฐบาลญี่ปุ่นแต่งตั้งชุน ฮานาโมริ เป็นทูตพิเศษมีอำนาจเทียบเท่านายกรัฐมนตรี ส่วนโคจิโร ชินโด ก็ขอลาออกจากกระทรวงเพื่อทำให้ที่เป็นผู้แทนฝ่ายต่างดาว อย่างไรก็ตามคณะมนตรีความมั่นคงแห่งสหประชาชาติได้มีมติให้ญี่ปุ่นส่งมอบวามทั้งหมดให้สหประชาชาติ มิเช่นนั้นสหประชาชาติจะดำเนินนโนบายขั้นรุนแรงต่อญี่ปุ่น
เนื้อเรื่อง > ตัวละครหลัก

โคจิโร ชินโด (真道 幸路朗) เจ้าหน้าที่ฝ่ายข่าวกรองนโยบายสากลและการสื่อสารระหว่างประเทศ กระทรวงกิจการภายใน ต่อมาลาออกและเป็นผู้แทนฝ่ายอิโอ
ยาฮาคุย ซาชูนีนา (ヤハクィザシュニナ) สิ่งมีชีวิตทรงปัญญาจากอวกาศ เขาเลือกประเทศญี่ปุ่นเป็นตัวแทนของมนุษย์ชาติในการเจรจา
ชุน ฮานาโมริ (花森 瞬) เจ้าหน้าที่ฝ่ายข่าวกรองนโยบายสากลและการสื่อสารระหว่างประเทศ กระทรวงกิจการภายใน ต่อมาได้รับแต่งตั้งเป็นทูตพิเศษรัฐบาลญี่ปุ่น
แหล่งข้อมูลอื่น

Official website (ญี่ปุ่น)
คาโด: หนึ่งคำตอบ (อนิเมะ) ที่เครือข่ายข่าวอนิเมะ
คาร์ล ลาร์สสัน

คาร์ล ลาร์สสัน (อังกฤษ: Carl Larsson) (28 พฤษภาคม ค.ศ. 1853 - 22 มกราคม ค.ศ. 1919) เป็นจิตรกรและนักตกแต่งภายในชาวสวีเดนของคริสต์ศตวรรษที่ 19 และ 20 ผู้มีบทบาทสำคัญในขบวนการศิลปะหัตถกรรม
ผลงาน

ในงานบันทึกความทรงจำ “Jag” (ไทย: ข้าพเจ้า) ที่พิมพ์หลังจากการเสียชีวิต ลาร์สสันกล่าวถึงความผิดหวังและขมขื่นที่ได้รับจากการปฏิเสธภาพเขียนโดยคณะกรรมการของพิพิธภัณฑ์ เพราะลาร์สสันถือว่าเป็นงานชิ้นที่ดีที่สุดที่ได้เคยทำมา “ชะตากรรมของ “Midvinterblot” ทำให้ข้าพเจ้าต้องผิดหวังเป็นอันมาก! ข้าพเจ้ายอมรับว่ามีความโกรธอย่างมหันต์ แต่ก็อาจจะเป็นสิ่งที่ดีที่สุดที่เกิดขึ้นก็ได้ เพราะความรู้สึกของข้าพเจ้าบอกกับตนเองว่าภาพนี้แม้ว่าจะมีจุดอ่อนหลายประการ แต่สักวันหนึ่งเมื่อข้าพเจ้าตายไปแล้วภาพนี้ก็จะได้รับยอมรับกันมากว่าในปัจจุบัน”
ลาร์สสันยอมรับในหนังสือเล่มเดียวกันว่าภาพเขียนของครอบครัวและบ้าน “กลายเป็นสิ่งสำคัญที่ยั่งยืนที่สุดของงานเขียนในชีวิต เพราะเป็นภาพที่เป็นการแสดงออกอย่างแท้จริงถึงบุคลิกของข้าพเจ้า, ของความรู้สึกอันลึกล้ำที่สุด และของความรักอันไม่มีขอบเขตที่มีภรรยาและบุตรของข้าพเจ้า”
ความขัดแย้งระหว่างปรัชญาตระกูลต่างๆ ของศิลปินสวีเดนทำให้ “Midvinterblot” กลายเป็นเรื่องที่ดำเนินการถกเถียงกันต่อมาเป็นเวลาหลายปี ในปี ค.ศ. 1987 ถึงกับประกาศอุทิศภาพเขียนนี้ให้แก่พิพิธภัณฑ์ให้นำไปติดตั้งบนผนังที่ตั้งใจจะติดตั้งโดยไม่คิดมูลค่า แต่ทางพิพิธภัณฑ์ก็ยังไม่ยอมรับ ภาพเขียนนี้จึงได้รับการขายให้แก่นักสะสมชาวญี่ปุ่นฮิโระชิ อิชิซุคะ ในปี ค.ศ. 1992 อิชิซุคะตกลงให้พิพิธภัณฑ์ขอยืมไปตั้งแสดงเนื่องในโอกาสการแสดงนิทรรศการคาร์ล ลาร์สสันครั้งสำคัญ บนผนังที่ตั้งใจจะติดตั้งแต่เดิม ปฏิกิริยาของประชาชนที่มีต่อ “Midvinterblot” หันเหทัศนคติของ “ผู้เชี่ยวชาญ” ซึ่งทำการรวบรวมเงินกันซื้อภาพเขียนคืนจากอิชิซุคะในปี ค.ศ. 1997 และนำไปติดตั้งบนผนังที่ตั้งใจจะติดตั้งตั้งแต่แรก
ระเบียงภาพ

“ออสคาร์ เลเวอร์ทัน”
ค.ศ. 1906
“ฤดูร้อน”
“อาหารเช้านอกสถานที่”
“บริตากับฉัน”
ค.ศ. 1895
ภาพเหมือนตนเอง
“Lathörnet”
“มุมนั่งเล่น”
ค.ศ. 1894
“Mammas och småflickornas rum”
“แมมมาสในห้อง”
ค.ศ. 	1897
“เช้าวันคริสต์มัส”
ค.ศ. 1894
“Lisbeth fiskar”
“ลิสเบ็ธตกปลา”
ค.ศ. 1898
“Modellen skriver vykort”
“นางแบบเขียนโปสการ์ด”
ค.ศ. 1906
“Midvinterblot”
บรรณานุกรม

1895: De mina. (My Loved Ones) (ISBN 91-0-048339-7)
1899: Ett hem (A Home) (ISBN 0-399-20400-8 and ISBN 0-86315-549-9)
1902: Larssons (The Larssons) (ISBN 91-85500-22-4)
1906: Spadarvet — mitt lilla lantbruk (A Farm) (ISBN 0-399-20541-1)
1910: Åt solsidan (On the Sunny Side) (ISBN 91-85500-24-0 and ISBN 1-870180-01-1)
1913: Andras barn (Other People's Children)  (ISBN 9149043358
1931: Jag (I, Carl Larsson) (autobiography) (ISBN 0-941016-91-9)
หนังสือเกี่ยวกับคาร์ล ลาร์สสัน

Carl and Karin Larsson : Creators of Swedish Style ISBN 0-8212-2713-0
The World of Carl Larsson ISBN 1-932043-21-7
Home: Through the Paintings of Carl Larsson ISBN 1-59583-056-1
A Home: Paintings from a Bygone Age ISBN 978-086315-549-9
A Family: Paintings from a Bygone Age ISBN 978-086315-583-3
A Farm: Paintings from a Bygone Age ISBN 978-086315-630-4
ดูเพิ่ม

สีน้ำ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คาร์ล ลาร์สสัน
The Carl and Karin Larsson Family Association เก็บถาวร 2007-11-19 ที่ เวย์แบ็กแมชชีน
Carl Larsson gallery, containing more than 300 of his pictures เก็บถาวร 2010-01-16 ที่ เวย์แบ็กแมชชีน
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง 
Karin Bergööภรรยาของลาร์สสัน
ค่ำก่อนวันคริสต์มัส (ค.ศ. 1904–ค.ศ. 1905)
Frukost under stora björken ("อาหารเช้าใต้ต้นเบิร์ชใหญ่"), ค.ศ. 1896
“Våren” (ไทย: ฤดูใบไม้ผลิ) (ค.ศ. 1907)
คำสั่งของฝ่ายบริหารที่ 9066

ป้ายติดประกาศคำสั่งกักกันชาวญี่ปุ่นและผู้มีเชื้อสายญี่ปุ่น ลงนามโดยประธานาธิบดีสหรัฐฯ
คำสั่งของฝ่ายบริหารที่ 9066 (อังกฤษ: Executive Order 9066) เป็นคำสั่งประธานาธิบดีสหรัฐอเมริกา ประธานาธิบดี แฟรงคลิน ดี. โรเซอเวลต์ ลงนามเมื่อ 19 กุมภาพันธ์ ค.ศ. 1942 ในช่วงสงครามโลกครั้งที่สอง โดยให้อำนาจแก่รัฐมนตรีว่าการกระทรวงการสงครามในการกำหนดพื้นที่ใด ๆ เป็นเขตการทหาร คำสั่งนี้ยังเป็นการเปิดทางแก่การเนรเทศชาวอเมริกันเชื้อสายญี่ปุ่น และ ชาวอเมริกันเชื้อสายอิตาลี ออกนอกแผ่นดินสหรัฐ และการควบคุมตัวชาวอเมริกันเชื้อสายเยอรมันไปยังค่ายกักกัน
แหล่งข้อมูลอื่น

Text of Executive Order No. 9066 (อังกฤษ)
Instructional poster for San Francisco (อังกฤษ)
Instructional poster for Los Angeles เก็บถาวร 2010-07-09 ที่ เวย์แบ็กแมชชีน (อังกฤษ)
คาเมรอน ดัลลัส

| คาเมรอน ดัลลัส |
| --- | --- |
คาเมรอน ดัลลัส ในปี ค.ศ. 2016
เกิด: คาเมรอน อเล็กซานเดอร์ ดัลลัส  (1994-09-08) กันยายน 8, 1994 (30 ปี) วิททิเออร์ แคลิฟอร์เนีย, สหรัฐ
อาชีพ: บุคคลมีชื่อเสียงทางอินเทอร์เน็ต นักแสดง
ปีปฏิบัติงาน: 2012-ปัจจุบัน
มีชื่อเสียงจาก: ยูทูป, ไวน์ วิดีโอ, magcon
ส่วนสูง: 5 ft 8 in (1.73 m)
โทรทัศน์: แคสซิงคาเมรอน
คาเมรอน อเล็กซานเดอร์ ดัลลัส (อังกฤษ: Cameron Alexander Dallas; เกิด 8 กันยายน ค.ศ. 1994) เป็นบุคคลที่มีชื่อเสียงทางอินเทอร์เน็ตชาวอเมริกัน เป็นที่รู้จักกันดีในวิดีโอบนยูทูบ ต่อมาดัลลัสได้รับบทในภาพยนตร์ Expelled ในปี ค.ศ. 2014 ปัจจุบันมีรายการเรียลลิตี้โชว์ทางเน็ตฟลิกซ์ชื่อ "แคสซิงคาเมรอน"
ผลงาน

| ปี | ภาพยนตร์ | บท | หมายเหตุ |
| --- | --- | --- | --- |
| 2014 | Expelled | Felix O'Neil |  |
| 2015 | The Frog Kingdom | Freddie | Voice role |
| 2015 | The Outfield | Frankie Payton |  |
| ปี | รายการ | บท | Notes |
| --- | --- | --- | --- |
| 2015 | AwesomenessTV | ตัวเอง | Episode: "Kanye: What's In My Murse?" |
| 2015 | American Odyssey | คาเมรอน | Episodes: "Wingman", "Beat Feat" |
| 2016–ปัจจุบัน | Chasing Cameron | ตัวเอง | Lead role |
รายชื่อเพลง > ในฐานะศิลปินนำ

| เพลง | ปี | ตำแหน่งชาร์ตสูงสุด> US  | ตำแหน่งชาร์ตสูงสุด> USR&B/HH  | ตำแหน่งชาร์ตสูงสุด> USRap  | อัลบั้ม |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "She Bad" | 2015 | — | 46 | — | Non-album single |  |  |  |  |  |  |  |  |  |
"—" denotes releases that did not chart or were not released in that territory.
รายชื่อเพลง > เป็นศิลปินที่โดดเด่น

| เพลง | ปี | ตำแหน่งชาร์ตสูงสุด> USPop  | อัลบั้ม |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "All I Want" (Daniel Skye featuring Cameron Dallas) | 2015 | — | Non-album single |  |  |  |  |  |  |  |  |  |  |  |
"—" denotes releases that did not chart or were not released in that territory.
แหล่งข้อมูลอื่น

คาเมรอน ดัลลัส ที่อินเทอร์เน็ตมูวีเดตาเบส
คาเมรอน ดัลลัส ที่เฟซบุ๊ก
คาเมรอน ดัลลัส ที่เอกซ์ (ทวิตเตอร์)
คาเมรอน ดัลลัส ที่อินสตาแกรม
คาเมรอน ดัลลัส ที่ติ๊กต็อก
คาสิโอ เอฟ-91ดับเบิลยู

| --- | --- |

Manufacturer: คาสิโอ
Type: ควอตซ์
Display: ดิจิทัล
Introduced: ค.ศ. 1989
คาสิโอ เอฟ-91ดับเบิลยู (อังกฤษ: Casio F-91W) เป็นนาฬิกาข้อมือดิจิตอลที่กำเนิดสัญญาณนาฬิกาด้วยควอตซ์ ผลิตโดยบริษัทญี่ปุ่น บริษัท คาสิโอ คอมพิวเตอร์ จำกัด เริ่มนำออกสู่ตลาดเมื่อ ค.ศ. 1989. เป็นที่นิยมใช้กันทั่วโลก ราคาจำหน่ายอยู่ในช่วง US$7.50 ถึง US$15  คาซิโอมิได้เปิดเผยยอดขายเพียงแต่ระบุว่านาฬิการุ่นนี้ขายดิบขายดีอย่างต่อเนื่อง ("huge seller")
คุณสมบัติ

นาฬิกา F-91W มีที่จับเวลาซึ่งมีความละเอียด 1/100 วินาที โดยนับไปถึง 59:59.99 (เกือบหนึ่งชั่วโมง) ทั้งจับเวลารวม และเวลาช่วงย่อย และเวลาของอับดับหนึ่งและอันดับสอง นาฬิกาสามารถส่งเสียงร้องได้ทุกชั่วโมง และส่งเสียงปลุกได้วันละหนึ่งครั้ง มีปฏิทินอัตโนมัติ แต่ไม่รองรับปีอธิกสุรทินเพราะว่านาฬิกาไม่ได้บันทึกปีเอาไว้ ความเที่ยงตรงของนาฬิกาบันทึกไว้ที่ ±30 วินาทีต่อเดือน (6 นาทีต่อปี) โดยผู้ผลิต แต่สำหรับผู้ใช้งานแล้วพบว่ามีความเที่ยงตรงกว่านั้นมาก
นาฬิกานี้ใช้ถ่านลิเทียมแบบกระดุม CR2016 หนึ่งก้อน ซึ่งคาสิโอระบุว่าใช้ได้ประมาณเจ็ดปี (บนสมมติฐานที่ว่าส่งเสียงปลุก 20 วินาทีต่อวัน และใช้แสง 1 วินาทีต่อวัน) สำหรับผู้ใช้งานทั่วไปพบว่านาฬิกานี้ใช้งานได้นานกว่าสิบปี ขนาดภายนอกของนาฬิกาคือ 37.5 × 33.5 × 9.5 mm และหนัก 20 g รหัสโมดูลของผู้ผลิตที่ประทับไว้บนฝาสแตนเลสด้านหลังคือ 593
มีนาฬิการุ่นใกล้เคียงกัน เช่น Casio A-158W, A-168WA (กรอบและสายโลหะ) และ F-94W (ส่วนใหญ่จำหน่ายในออสเตรเลีย) ซึ่งไม่เป็นที่รู้จักมากนัก แต่มีคุณสมบัติและการใช้งานเช่นเดียวกับนาฬิการุ่นนี้
คุณสมบัติ > ความสามารถในการกันน้ำ

ด้านหน้าของนาฬิกามีขัอความ WATER RESIST แต่คาสิโอรายงานค่าที่ต่างออกไปสำหรับนาฬิกาแต่ละสี สำหรับสีดำ (F91W-1XY)  รายงานว่ากันน้ำ "30 Meter/3 Bar, 3 Bar Water Resistant" แต่รุ่นที่มีสี (เช่น F-91WC-2AEF) กลับรายงานไว้เพียง "DIN 8310/ISO 2281-  resistant to minor splashing"
หลายแหล่งอ้างว่านาฬิกาคาสิโอเมื่อใช้จริงทนน้ำกว่าที่ผู้ผลิตกล่าวอ้างในเอกสารอย่างเป็นทางการ  ซึ่งเป็นประโยชน์กับผู้ที่ต้องใส่นาฬิกาเวลาว่ายน้ำหรืออาบน้ำเป็นประจำ
การทำงาน

นาฬิการุ่นนี้มีปุ่มควบคุมสามปุ่มอยู่ด้านข้างของตัวเรือนนาฬิกา ปุ่มบนซ้ายใช้เปิดไฟดูนาฬิกา ยกเลิกเสียงปลุก และใช้เลือกการตั้งค่า ปุ่มล่างซ้ายใช้เปลี่ยนโหมดการทำงานของนาฬิกา: → Alarm → Stopwatch → Time adjustment และกลับไปสู่การแสดงเวลาปกติ ปุ่มขวา (ล่าง) เป็นปุ่มฟังก์ชัน ในโหมดจับเวลาใช้ในการเริ่มและจบการจับเวลา และใช้ปรับค่าในโหมดอื่นๆ ส่วนถ้ากดปุ่มนี้ขณะที่แสดงเวลาอยู่ จะเปลี่ยนการแสดงผลระหว่างแบบ 12 ชั่วโมงกับแปบบ 24 ชั่วโมง
การปรับเวลาหรือวัน ทำได้โดยกดปุ่มซ้ายล่างสามครั้งเพื่อเข้าสู่โหมดการปรับตั้ง ซึ่งจะแสดงเวลาในหน่วยวินาทีกระพริบอยู่ ปุ่มบนซ้ายใช้เลื่อนไป จากวินาที ชั่วโมง นาที เดือน วันที่ และวันในสัปดาห์ตามลำดับ  ปุ่มด้านขวาใช้ปรับค่าที่กระพริบอยู่ เมื่อปรับตั้งค่าเสร็จแล้วกดปุ่มด้านซ้ายล่างเพื่อกลับเข้าสู่โหมดการแสดงเวลาปกติ
นาฬิกาแสดงวันในสัปดาห์ วันที่ของเดือน ชั่วโมง นาที วินาที (รวมถึง am/pm ถ้าใช้ในโหมด 12 ชั่วโมง) รวมถึงการตั้งปลุกประจำวัน (สัญลักษณ์มุมบนซ้ายสุด) และสัญญาณเตือนประจำชั่วโมง (เสียงปี๊ปสองครั้ง แสดงผลอยู่มุมบนซ้ายเป็นรูปกระดิ่ง อยู่ถัดจากสัญลักษณ์ของการตั้งปลุกประจำวัน) แต่ไม่แสดงเดือน
ในโหมดจับเวลา นาฬิกาแดสงผล นาที วินาที และหนึ่งในร้อยของวินาที
การใช้ในขบวนการก่อการร้าย

หนังสือพิมพ์ The Guardian รายงานว่า "นาฬิกาข้อมือดิจิตอล Casio F-91W digital เป็นสัญลักษณ์หนึ่งที่บ่งชี้ถึง al-Qaeda และเป็นหนึ่งในปัจจัยที่ทำให้คนถูกกุมขังที่ Guantánamo Bay เอกสารเกี่ยวกับการประเมินความเสี่ยงของผู้ถูกคุมขังใหม่ระบุว่าการมี F-91W – ที่มีขายออนไลน์ที่ราคาเพียง £4 – บ่งบอกว่าผู้สวมใส่ได้รับการอบรมการผลิตระเบิดโดย al-Qaida ในอาฟกานิสถาน" สายลับทหารสหรัฐอเมริกาได้ระบุว่า F91W เป็นนาฬิกาที่ผู้ก่อการร้ายใช้ในการทำระเบิดเวลา
ความเชื่อมโยงดังกล่าวมีรายงานอยู่ใน Denbeaux study และอาจถูกใช้ใน Guantanamo Bay detention camp บทความในWashington Post เมื่อ ค.ศ. 1996 รายงานว่า Abdul Hakim Murad, Wali Khan Amin Shah, และ Ramzi Ahmed Yousef ได้พัฒนาเทคนิคในการใช้นาฬิกาคาสิโอมาเป็นตัวตั้งเวลาในระเบิดเวลา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ IED timers that use a Casio f91w
F91W-1 product page เก็บถาวร 2008-03-30 ที่ เวย์แบ็กแมชชีน, Casio website
Casio F-91W ในโหมดส่งเสียงปลุกทุกวันและใช้การแสดงเวลาแบบ 24 ชั่วโมง นาฬิกาถูกตั้งให้ส่งเสียงปลุกเวลา 7:30 a.m. แต่ไม่ส่งเสียงเตือนทุกชั่วโมง
ตัวตั้งเวลาสำหรับระเบิดที่จับได้ในช่วง ค.ศ. 2000s
คาร์ล แบร์รี ชาร์เพลส

| คาร์ล แบร์รี ชาร์เพลส |
| --- | --- |

เกิด:  (1941-04-28) 28 เมษายน ค.ศ. 1941 (83 ปี) ฟิลาเดลเฟีย รัฐเพนซิลเวเนีย สหรัฐ
สัญชาติ: สหรัฐ
ศิษย์เก่า: วิทยาลัยดาร์ตมัธ มหาวิทยาลัยสแตนฟอร์ด มหาวิทยาลัยฮาร์วาร์ด
มีชื่อเสียงจาก: การสังเคราะห์แบบเลือกอิแนนชิโอเมอร์ เคมีคลิก
คู่สมรส: แจน ดิวเซอร์
บุตร: แฮนนาห์ ชาร์เพลส, วิลเลียม ชาร์เพลส และไอแซก ชาร์เพลส
รางวัล: รางวัลโนเบลสาขาเคมี (ค.ศ. 2001 และ 2022) เหรียญพรีสต์ลีย์ (ค.ศ. 2019)
อาชีพทางวิทยาศาสตร์
สาขา: เคมี
สถาบันที่ทำงาน: สถาบันเทคโนโลยีแมสซาชูเซตส์ มหาวิทยาลัยสแตนฟอร์ด ศูนย์วิจัยสคริปส์ มหาวิทยาลัยคีวชู
วิทยานิพนธ์: Studies of the mechanism of action of 2,3-oxidosqualene-lanosterol cyclase: featuring enzymic cyclization of modified squalene oxides (1968)
อาจารย์ที่ปรึกษาในระดับปริญญาเอก: ยูจีน แวน ทาเมเลน
ลูกศิษย์ในระดับปริญญาเอก: เอ็ม. จี. ฟินน์
ลูกศิษย์ที่มีชื่อเสียงอื่น ๆ: ฮาร์ทมุท เซ. ค็อลพ์
 
คาร์ล แบร์รี ชาร์เพลส (อังกฤษ: Karl Barry Sharpless; เกิด 28 เมษายน ค.ศ. 1941) เป็นนักเคมีชาวอเมริกันผู้ได้รับรางวัลโนเบลสาขาเคมีสองครั้ง มีผลงานเด่นด้านการสังเคราะห์แบบเลือกอิแนนชิโอเมอร์และเคมีคลิก
ชาร์เพลสได้รับรางวัลโนเบลสาขาเคมี "สำหรับผลงานว่าด้วยปฏิกิริยาออกซิเดชัน ที่มีตัวเร่งปฏิกิริยาไครัล" ใน ค.ศ. 2001 โดยได้รับรางวัลกึ่งหนึ่ง (อีกกึ่งหนึ่งมอบให้แก่วิลเลียม สแตนดิช โนลส์และเรียวจิ โนโยริ "สำหรับผลงานว่าด้วยปฏิกิริยาไฮโดรจีเนชันที่มีตัวเร่งปฏิกิริยาไครัล") และได้รับรางวัลในสาขาเดียวกันอีกครั้งใน ค.ศ. 2022 ร่วมกับแคโรลีน เบอร์ทอซซีและม็อตเติน พี. เมิลดัล "สำหรับการพัฒนาเคมีคลิกและเคมีไบโอออร์โทโกนอล"
ชีวิตวัยเด็กและการศึกษา

ชาร์เพลสเกิดเมื่อวันที่ 28 เมษายน ค.ศ. 1941 ในนครฟิลาเดลเฟีย รัฐเพนซิลเวเนีย เขาใช้ชีวิตวัยเด็กในช่วงฤดูร้อนที่บ้านพักตากอากาศของครอบครัวริมแม่น้ำแมนัสกวานในรัฐนิวเจอร์ซีย์ ที่ซึ่งทำให้เขาสนใจการตกปลาเป็นงานอดิเรกนับตั้งแต่นั้น ชาร์เพลสจบการศึกษาจากโรงเรียนเฟรนส์เซนทรัลใน ค.ศ. 1959 และเข้าศึกษาต่อที่วิทยาลัยดาร์ตมัธจนจบศิลปศาสตรบัณฑิตใน ค.ศ. 1963 แต่เดิมชาร์เพลสตั้งใจจะเข้าศึกษาคณะแพทยศาสตร์ แต่อาจารย์ที่ปรึกษาโน้มน้าวให้เขาเรียนเคมีต่อหลังจบปริญญาตรี ชาร์เพลสจบการศึกษาระดับปริญญาเอกด้านเคมีอินทรีย์จากมหาวิทยาลัยสแตนฟอร์ดใน ค.ศ. 1968 โดยมีอาจารย์ที่ปรึกษาได้แก่ยูจีน แวน ทาเมเลน เขาทำงานวิจัยหลังปริญญาเอกด้านเคมีโลหอินทรีย์กับเจมส์ พี. คอลล์แมนที่สแตนฟอร์ดจนถึง ค.ศ. 1969 ก่อนจะย้ายไปมหาวิทยาลัยฮาร์วาร์ดเพื่อศึกษาด้านวิทยาเอนไซม์ในกลุ่มปฏิบัติการของค็อนราท เอ. บล็อค ระหว่าง ค.ศ. 1969 และ 1970
ผลงานวิชาการ

ชาร์เพลสดำรงตำแหน่งศาสตราจารย์ที่สถาบันเทคโนโลยีแมสซาชูเซตส์ (ค.ศ. 1970–1977 และ 1980–1990) และมหาวิทยาลัยสแตนฟอร์ด (ค.ศ. 1977–1980) ขณะประจำอยู่ที่สแตนฟอร์ดเขาค้นพบปฏิกิริยาอีพอกซิเดชันชาร์เพลส (Sharpless epoxidation) ในการสังเคราะห์ (+)-disparlure ซึ่งเป็นฟีโรโมนของผีเสื้อยิปซี (gypsy moth) และเขายังคงใช้ปฏิกิริยานี้ในงานวิจัยของเขาหลังจากกลับไปประจำที่เอ็มไอที ชาร์เพลสดำรงตำแหน่งศาสตราจารย์ดับเบิลยู. เอ็ม. เค็กที่ศูนย์วิจัยสคริปส์ (Scripps Research) ตั้งแต่ ค.ศ. 1990